Oud-VSA-kongreslid kruip weg in SA | Maroela Media
Mel Reynolds, ŉ voormalige kongreslid van Amerika, sê hy kruip weg in Suid-Afrika nadat hy vroeër uit Zimbabwe gedeporteer is.
Reynolds het in ŉ telefoniese onderhoud aan die Associated Press gesê hy glo hy word geteiken deur ŉ geheime Zimbabwiese span oor inligting waaroor hy beskik van Amerikaanse sakemanne, veral van Chicago, wat onwettig handel dryf in Zimbabwe.
Hy het die Mugabe-regime beskuldig dat hulle twee weke gelede pornografieklagtes teen hom saamgeflans het om hom te diskrediteer. Hy is op 16 Februarie in hegtenis geneem nadat hy ŉ paar dae in ŉ tronk in Zimbabwe spandeer het. Die klagtes is later weens ŉ tegniese punt laat vaar terwyl hy skuldig gepleit het dat hy Zimbabwe se immigrasiewette oortree het.
Hy is op 23 Februarie na Suid-Afrika gedeporteer nadat hy ŉ boete van $100 (net meer as R1 000) betaal het. -SAPA
Mynbase verwerp nuwe Amcu-eis